再被問執教曼聯 修夫基轉口風
2024年05月13日 21:05
東網電視
更多新聞短片
修夫基轉口風。(Getty Images)
曼聯來季搵修夫基執教傳咗幾個月，隨住日子愈嚟愈近，事情亦逐漸落實，因為修夫基近日再被問執教曼聯一事，佢已經轉口風，唔再提「對坦哈格唔尊重」，只表示「現時只想帶隊打好歐國盃，唔理其他嘢」。
《每日郵報》報道，修夫基同英足總合約至今年12月結束，內部消息人士稱，如果曼聯辭退坦哈格，修夫基將會提前與英足總解約，接手執教曼聯，買斷餘下合約只需80萬鎊(約780萬港元)。
修夫基3月國際賽期間已被傳會執教曼聯，當時佢回應提問時表示：「曼聯依家仲有領隊，任何傳聞都係對佢唔尊重。」
隨住球季步入尾聲，曼聯爭入前4失敗，重要賽事得番英足盃決賽對曼城，修夫基再被問到執教曼聯嘅問題，佢就大耍太極：「現時我只想帶隊打好歐國盃，其他嘢都唔重要。」佢進一步解釋：「如果我講呢件事，就會令我分心，英足總都想我將注意力集中喺歐國盃上。」
近日有報道，曼聯同修夫基已有接觸並展開談判，預計會在短期內達成協議，歐國盃後官宣。